Gottfried August Homilius

Gottfried August Homilius (2. helmikuuta 1714 Rosenthal – 2. kesäkuuta 1785 Dresden) oli saksalainen säveltäjä ja kirkkomuusikko.  Häntä on pidetty Johann Sebastian Bachin jälkeisen sukupolven yhtenä merkittävimmistä kirkkomusiikin säveltäjistä.

 Elämä ja työ 
pienoiskuva|Dresdenin Kreuzkirche 1686
pienoiskuva|Dresdenin Frauenkirche
Homilius syntyi Rosenthalissa, Saksissa. Hän oli luterilaisen papin poika ja kävi koulua Dresdenin Annenschule-koulussa. Hän opiskeli aluksi lakitiedettä Leipzigin yliopistossa, mutta siirtyi musiikin pariin ja oli Johann Sebastian Bachin oppilaana. Vuonna 1742 hänet valittiin Dresdenin Frauenkirchenin urkuriksi. Vuodesta 1755 alkaen kuolemaansa saakka hän toimi Dresdenin Kreuzkirchen kanttorina ja hän vastasi siten kirkkomusiikista Dresdenin kolmessa evankelisessa pääkirkossa, Kreuzkirchen lisäksi Sophienkirchessä ja Frauenkirchessä. Kreuzkirchen tuhouduttua seitsenvuotisen sodan aikana, Homilius siirtyi työskentelemään pääasiassa Frauenkirchessä. 1800-luvun loppupuolella Homiliusta arvostettiin "kirkollisen musiikin parhaana säveltäjänä" (Johann Friedrich Reichardt, 1776) tai "epäilemättä, suurin kirkkomusiikin säveltäjä" (Ernst Ludwig Gerber, 1790). 

J. S. Bachin poika, Carl Philipp Emanuel Bach on esittänyt Homiliuksen passioita Hampurissa, Markus-passion 1770, lyhennettyä versiota Johannes-passiosta ja Homiliuksen Luukas-passiota on jopa pidetty C. Ph. E. Bachin teoksena. Homiliuksen teokset olivat suosittuja 1800-luvulla, mistä kertovat useat hänen teoksistaan säilyneet kopiot, mutta 1800-luvun lopulla suuri osa Homiliuksen kirkkomusiikista unohtui. Useita hänen teostensa käsikirjoituksia oli tallennettu Berliinin Singakademien arkistoon. Arkisto katosi toisen maailmansodan jälkeen ja sen löytyminen Kiovassa vuonna 1999 on ollut merkityksellistä, sillä sieltä on löytynyt erityisesti J. S. Bachin poikien sukupolven säveltäjien teoksien käsikirjoituksia, joiden avulla on voitu varmistaa monien teosten tuntemattomina pidettyjen säveltäjä. Siten myös monien Homiliuksen teoksina pidettyjen teosten alkuperä on voitu varmistaa.

Homilius sävelsi pääasiassa kirkkomusiikkia, kymmenen passiota (joista vain yksi julkaistiin painettuna hänen elinaikanaan passiokantaatti "Ein Lämmlein geht" 1775), joulu- ja pääsiäisoratoriot, 64 motettia, noin 180 kantaattia, neljä magnificatia, koraaleja, kaksi kokoelmaa koraalialkusoittoja, joissa useissa on mukana solistinen soitin, esimerkiksi oboe, pasuuna, käyrätorvi sekä kuoroteoksia, muun muassa kaksi kokoelmaa Gesänge für Maurer.

Vasta viime vuosina on hänen teoksiaan alettu julkaista uudelleen ja saksalainen Carus Verlag -kustantamo on julkaissut hänen teoksiaan niin äänitteinä kuin nuottimateriaalina.

 Homiliuksen teoksia (valikoima) 
Passiot ja oratorioita

 Passiokantaatti "Ein Lämmlein geht und trägt die Schuld" Passions-Cantate, nach der Poesie des Herrn Buschmann, HoWV 1.2
 Matteuspassio "Ein Lämmlein geht und trägt die Schuld", HoWV 1.3
Johannespassio "Der Fromme stirbt", HoWV 1.4
 Luukaspassio "Du starker Keltertreter", HoWV 1.5
Markuspassio ”So gehst du nun, mein Jesu hin” (Die Gesichte des Leidens und Sterbens unseres Heilandes Jesu Christi nach der Bescheribung des Evangelisten Marcus), HoWV 1.10
 Jouluoratorio ”Gott, dich rühmen unsre Lieder” (Die Freude der Hirten über die Geburt Jesu nach der Poesie des Herrn Buschmann), HoWV I.1

Kantaatteja

esim:

 Ergreifet die Psalter, ihr christlichen Chöre, 1. adventtisunnuntai, HoWV II. 1
 Frohlocke, Zion, dein Erlöser, 3. adventtisunntai,  HoWV II.5
 Auf, auf, ihr Herzen, seid bereit, 4. adventtisunnunta,i HoWV II.7
 Ein hohen Tag kömmt”, 1. joulupäivä, HoWV II.9
 Wüschet Jerusalem Glück, Uudenvuodenpäivä, HoWV II.29
 Warum toben die Heiden, Uudenvuoden päivän jälkeinen sunnunta, HoWV II.37
Erwachtet, ihr Christen, 3. paastonajan sunnunta,i HoWv II 57
 Gottt fähret auf mit Jauchzen, Helatorstai, HoWV II 87
 Der Herr ist Gott. der unse rleuchtet, Helluntaipäivä, HoWV II.91
 Heilig ist unser Gott, der Herr Gott Zebaoth, Kolminaisudenpäivä, HoWV II.99
Fahre hin, du lust der Welt, Kirkonvihkimisjuhlan kantaatti, HoWv II.172

Motetteja

esim:

 Da es nun Abend ward, HoWV5.35
 Der Herr ist meine Stärke,  HoWV 5.7
 Habe deine Lust an dem Herrn, HoWV 5.42
 Ich will den Herrn loben, HoWV 5.179.
 Ihr sollt nicht sorgen und sagen, HoWV 5.19
 Kommt her und sehet an die Wunder Gottes, HoWV 5.21
 Machet die Tore weit, HoWV 5.25
 Mir hast du Arbeit gemacht, HoWV 5.47
 Selig sind die Toten Brich dem Hungrigen dein Brot,  HoWV 5.3
 Siehe, das ist Gottes Lamm, HoWV 51
 Unser Leben währet siebenzig Jahr, HoWV5. 55
 Wünschet Jerusalem Glück, (2) HoWV 5. 33, 5.34

Vespermusiikkia (latinankielisiä)

 Domine ad adiuvandum me,  HoWV IV. 4.1
 Deo dicamus gratias, HoWV IV  4,.2
 Magnificat,  HoWV IV 4.3 - IV.4.6

Urkumusiikkia

 Gottfried August Homilius: Choralvorspiele für Orgel / herausgegeben von Christoph Albrecht., Leipzig : Breitkopf & Härtel, 1988

 Kirjallisuutta 
 Wolf, Uwe: Gottfreid August Homilius. Studien zu Leben und Werk mit Werkverzeichnis (kleine Ausgabe), Carus 24, 080 2009 Carus-Verlag, Stuttgart 
 "Homilius, Gottfried August“.  Don Michael Randel (ed.): The Harvard Biographical Dictionary of Music. Harvard University Press, Cambridge 1996, S. 392.

 Lähteet 

 Aiheesta muualla 
 Noten und Audiodateien von Gottfried August Homilius im International Music Score Library Project
 Gemeinfreie Noten von Gottfried August Homilius  in der Choral Public Domain Library – ChoralWiki 
Homiliuksen teoksia (Katalog der Deutschen Nationalbibliothek)
The sacred vocal works of Gottfried August Homilius (1714-1785) with particular reference to his St. Mark Passion http://theses.gla.ac.uk/3961/   
Choral music by Gottfried August Homilius https://www.carus-verlag.com/en/composers/homilius/

Luokka:Saksalaiset säveltäjät
Luokka:Klassismin ajan säveltäjät
Luokka:Vuonna 1714 syntyneet
Luokka:Vuonna 1785 kuolleet